Nr. 3 (38) 1939 m. sausio 20 d. ili metai. 


ADO PRIEDAS y VAIKAMS 


SALTUCIO GELES 


Tylią tylią naktį 

[ tėvų pirkutę 
Buvo atkeliavęs 
Seneliuks šaltutis... 


Mes ramiai miegojom 
Ir todėl nematėm, 
Ką šaltutis dirbo, 
Ką per naktį statė?.. 


Kai mes atsikėlėm, 

Gražus buvo rytas — 

Ant kiekvieno lango 

Gėlės išpaišytos! 

Gražios, tokios gražios 
Gėlės to šaltučio! — 

— È, bet kokios piktos?.. — 
Algis rankas pučia... 


J. Šiožinys. 

Į MOKYKLĄ 


Žiema, šaltis ir pusnis, 
sniegas tyška į akis, 

bet mokyklon aš skubu, 
nors tik vaikas dar esu. 


Kelias užpūstas giliai, 
ūžia sniego sūkuriai... 
Vėjas pro ausis šiurena, 
šaltis nugarą kutena. 


Bet aš mažas ir miklus, 
vėjais bėgu per laukus; 
nieks manęs. nesulaikys — 
nei rytinis, nei šiaurys! 


Siauskit, viesulai šalti, 
siauskit dieną, naktimi — 
į mokyklą aš skubu, 
nors tik vaikas dar esu. 


Pavėsių Kaziukas 


JOO 


KARDININKAI 


| šiaurę nuo mūsų gyvena lat- 
viai. Jie mūsų artimi giminaičiai, 
jų kalba mūsų kalbai artima, gi- 
mininga. Latviai į šį kraštą atsi- 
kraustė labai senai, kartu su mu- 
mis. Mūsų protėviai užėmė Ne- 
muno upyno plotą, latviai — Dau- 
guvos ir Baltijos pajūrį. Gyveno ir 
jie anuomet išsiblaškę po visą 
plotą giminėmis, kurias valdė vy- 
resnieji, vadinami kunigais, arba 
kunigaikščiais. Kaipo karinga tauta, 
jie mėgdavo, susirinkę didesniais 
būriais, užpulti kaimynus, paplėši- 
kauti. Tekdavo nuo jų ir mūsų 
protėviams. Tačiau mūsų protėviai 
ir jiems tuo pačiu atsidėkodavo. 

Baltijos jūra iš seno plaukiojo 
įvairių pirklių laivai, bet daugiau- 
sia vokiečių. Tie pirkliai lankėsi 
pas latvius ir vesdavo su jais pre- 
kybą. Toje vietoje, kur dabar yra 
Ryga, jie turėjo pasistatę ir nedi- 
delę pilį, į kurią suplaukdavo iš už- 
jūrio pirkliai ir suvažiuodavo latviai 
pirkliauti. Kadangi užjūrio pirkliai 
buvo ramūs žmonės, tai ir latviai 
jiems nieko nedarė, jų gardo- 
pilies negriovė. 


Kartą audra- netikėtai išmetė 
didesnį vokiečių laivą su pirkliais 
ir ginkluotais žmonėmis. Šie pirk- 
liai iš seniau pastatytos pilies 
pradėjo latvius pulti ir jų turtą 
grobti. Latviai naujus plėšrius sve- 
čius išvijo, jų pilį paėmę sude- 
gino. 

Vokiečiai jau buvo gerai susi- 
pažinę su latvių kraštu. Jie pa- 
metė, kad latvius lengvai galima 
užkariauti ir lengvai pasinaudoti 
jų turtais. Be to, latviai buvo stab- 
meldžiai, tad reikėjo juos supa- 
žindinti ir su Kristaus mokslu. 

1200 m. į Baltijos pajūrį, kur 
anksčiau stovėjo vokiečių pirklių 
pilis, atplaukė daugiau kaip 20 
laivų su ginkluotais riteriais, vys- 
kupo Alberto vadovaujami. Jie at- 
vyko latvių krikštyti ir ginti pirk- 
lius, kurie anksčiau turėjo reikalų 
su latviais. Atvykusieji sudegintos 
pilies vietoje pradėjo statyti daug 
didesnę ir stipresnę mūro pilį. 
Aplink pradėjo kurtis atvykę vokie- 
čių pirkliai. Taip išaugo Rygos 
miestas. 

Latviai pamatė pavojų. Jie pra“ 

dėjo rinktis į didesnius būrius ir 
mėginti išmesti nekviestus sve- 
čius. Tačiau jau buvo per vėlu: 
visus puolimus vokiečiai atrėmė 
ir Rygoje išsilaikė. Kad sėkmin- 
giau eitų krašto užkariavimas, vys- 
kupas Albertas įsteigė broliją, ko- 
kios buvo Palestinoje Kryžiaus 
karų metu. Ta brolija buvo pava- 
dinta Livonijos ordenu. O 
kadangi brolijos riteriai apsiauste 
turėjo išsiūtą kardą, tai ir jų or- 
deną imta vadinti Kardininkų 
ordenu, jo narius—kardinin- 
kais, kalavininkais. 

Kardininkai, kaip ir kryžiuočiai, 
dažnai skelbdavo kryžiaus karus 
prieš latvius stabmeldžius. | jų 
eiles taip pat plaukdavo riteriai iš 
Visos Vakarų Europos. Kardinin- 
kai su talkininkais iš lėto užka- 
riavo visą latvių kraštą ir, paga- 
liau, pasiekė mūsų protėvių gy- 
Venamas vietas. 


Kardininkai taip pat, kaip ir 
kryžiuočiai, turėjo vieną vadą, di- 

džiuoju mistru vadinamą. Jo 
jie visi klausė, jo įsakymus vykdė. 
Latviai tokio vado neturėjo ir ne- 
juto reikalo turėti. Atvirkščiai, tarp 
jų giminių buvo nemaža neapy- 
kantos, kovose su kardininkais 
gana dažnai viena giminė padėda- 
vusi jiems prieš kitą giminę. To- 
dėl kardininkams nesunku buvo 
įsigalėti latvių krašte ir juos pa- 
vergti. 

Kai kardininkai iš šiaurės ir 
kryžiuočiai iš vakarų pasiekė mūsų 
protėvių gyvenamas vietas, mūsų 
protėviai, supratę pavojų, ėmė 
kurti savo valstybę su vienu vadu, 
didžiuoju kunigaikščiu. Kai pir- 
mieji kardininkai užkabino žemai- 
čius, jie juos 1236 m. Saulės lauke 
smarkiai sukovė. Kardininkai tada 
kreipėsi į kryžiuočius, kviesdami 
eiti išvien prieš mūsų protėvius. 
Kryžiuočiai, žinia, sutiko. Nuo to 
laiko kova su abiem ordenais mūsų 
protėviams pasidarė labai sunki. 


V. B. 


sa i ——— 


Senis šaltis 


Atkeliavo senis šaltis 
Su barzda ilgiausia. 
Ir supustė ir supylė 
Pusnį jis didžiausią. 


Upę, 'ežerą jis tiltu 

Lediniu nuklojo, 

Baltu šerkšnu, tartum lapais, 
Papuošė mūs gojų. 


O pritrūkęs darbo ore, 
Braunas ir į grįčią: 

Štai jau langus jis išraižė 
Gėlėmis lyg tyčia. 


Taip per dieną senis šaltis 
Dirba, kiek tik gali; ||| 
Tartum tikras šeimininkas | 
Valdo mūsų šalį. 


J. Mineiga 

Geraširdis 


Pasibaigė Kalėdų atosto- 
gos mokiniams. Per šventes 
tiek prisnigo, pripustė, kad 
sunku keliu bristi. Daugelį 
vaikų tėveliai veža mokyklon, 
bet Stasiukas visad pėsčias 
eina, nes jo tėvelis neturi ark- 
lio. Ar tai vėjas šėlsta, ar lie- 
„tus lyja, ar šąla, jis mokyklo- 


“je, ir niekad nepavėluoja. 


| Ir šį rytą pasikėlė anksti, 
„apsitvarkė, dar neprašvitus 
išėjo „mokyklon. Po vakarykš- 
čio atodrėkio kelias buvo sli- 
dus, kaip stiklas. Kojos nuo- 
lat Stasiukui slydo, negalėjo 
"greitai eiti. Net sukaitęs sku- 
bėjo, bijojo pavėluoti. 
gėda! Dar tik vakar mokytoja 
pasakė pavėlavusiems moki- 
niams: „Stasiukas visų toliau- 
siai gyvena, bet visada laiku 
ateina“. 

Štai ir Grigonių sodžius. 
Nuo jo dar pusantro kilometro 
kelio laiko. Perėjęs sodžių, 
prisiartino prie miško. Pra- 
džioje, kai tik pradėjo vaikš- 
čioti mokyklon, būdavo Sta- 
siukui nedrąsu eiti mišku. Bet 
dabar jis jau didelis vyras, 
ko gi galėtų bijoti? Dargi sma- 
giau: pavasarį miške paukšte- 
liai čiulba, gėlės žydi, o žie- 
mą už medžių daug šilčiau— 
užvėja. 

Stasiuko akys netyčia pa- 
kripo dešinėn kelio pusėn. 
„Dar vakar šioje vietoje jokių 
pėdų nemačiau“,—mąsto jis.— 

Stasiukas 


„Man rodos, kad tai ne gy- 
vulio pėdos, bet lyg žmogaus 
rėpliota. Kas tai būtų?“ Po 
eglele pastebėjo kažką juo- 
duojant sniege. Žengęs kelius 
žingsnius arčiau, pamatė gu- 
lintį kampininką Grigą iš Gri- 
gonių. Toliau gulėjo kelios pin- 
tinės ir pilnas krepšelis me- 
dinių šaukštų. 

„Tur būt, turgun nešė par- 
duoti“, — pagalvojo Stasiukas. 

Priėjęs paklausė: 

— Kas gi dėdei pasidarė? 

— Slidu, vaikeli, beeida- 
mas pargriuvau... Dievas žino, 
gal ir koją nusilaužiau... Kai... 
šliaužiau po... eglele, tai... tai 


smarkiai sopėjo, — vos išste- 
nėjo Grigas. 
— Bet, dėde, čia ilgiau 


gulėti negalima, dar sušalsi. 

— Nieko, po eglute šilta. 
Važiuotas pasigailės, gal pa- 
vėžės, 3 

Ilgai reikės laukti, nes ši- 
tuo keliu retai kas važiuoja. 
Verčiau bėgsiu Grigonysna ir 
pašauksiu žmonių. 

Ir nubėgo. 

— Dabar jau tikrai pavė- 
luosiu mokyklon, — atėjo Sta“ 
siukui galvon mintis. — Tiek 
to, gal gi mokytoja pirma 
kartą nebars. Juk žmogaus 
taip vieno negalima palikti. 

Greitai, nekreipdamas do“ 
mės, kad slydo kojos, bėga 
Stasiukas. Jau toli buvo nu“ 
bėgęs, kai pamatė iš tolo at“ 

važiuojanti žmogų. Prisiarti- 
nęs uždususiu balsu sušuko: 

— Dėdyte, būk geras ir 
paimk rogėsna Grigą! Jis koją, 
tur būt, nusilaužė. Guli dabar 
Pamiškėje ir gali sušalti. 

— Sėsk! Parodysi kur! 

Privažiavę prie tos vietos, 
sustojo. Ūkininkas atsargiai 
privedė Grigą prie rogių ir 
padėjo jam ilipti. Šis dantis 
Sukandęs kentė, bet nė karto 
nesuvaitojo. Ūkininkas, atrai- 
šiojęs autus, apžiūrėjo koją, 
palingavo galva ir pasakė: 

— Blogai. Reikia važiuoti 
miestelin pas gydytoją. Ir tu, 
vaike, sėsk drauge, nes mo- 
kyklon pavėluosi. 

Tylėdami privažiavo mies- 
teli. Prie mokyklos ūkininkas 
sulaikė arklį ir tarė: 

— Gerai padarei, vaikeli! 

O Grigas tyliai, užmerkęs 
akis, sušnibždėjo: „dėkui!“ 
Stasiukas, padėkojęs už pa- 
vėžėjimą ir atsisveikinęs, nu- 
bėgo mokyklon. Pravėręs du- 
ris, užgirdo pirmąji skambutį. 
Atsiduso. | Miglė. 


DG 


Kad aš būčiau. 


Kad aš būčiau sakalėlis 
Raibojom plunksnelėm, 
Skrisčiau ištisą naktele 


Gimtajan kaimelin. 


Aš nuskridęs atlankyčiau 
Ten savuosius brolius, 
Jiems paišyčiau, aprašyčiau 


Auštanti rytojų. 


Kad nors būčiau vyturėlis, 
Vasarėlės dainius: 

Aš pakilčiau į padanges, 
Ten, kur viskas mainos. 


Iš aukštybių apdainuočiau 
Saviesiems broleliams, 
Kad šalis senai pabudus, 
Kad iš miego kelias. 

SNAIGES 


Baltos snaigės krinta, 
Baltos snaigės supas, — 
Puošia rausvus skruostus 
Ir bučiuoja lūpas. 


Kaip balti drugeliai, 
Baltos snaigės leidžias, 
Jos užtemdo saulę, 
Dangų mėlynveidį. 


Bėga Poviliukas, 

Veja jį Onytė — 

Kaip po baltas snaiges 
Jiems gražu lakstyti!. 


Šokinėja Sargis, 
Serbentus papurto... 
Nieko nemainyčiau 
Aš ant snaigių turto. 


P. Drevinis 


6G0DUMAS 


(Suomių pasaka) 


Vienas žmogus ėjo keliu ir ra- 
do seną batą. Pasiėmė jį ir nuke- 
liavo toliau. Vakare pasiekė kaimą 
ir užsuko pas vieną ūkininką nak- 
voti. Zmogus paklausė ūkininko: 

— Kur aš galėčiau padėti per 
naktį savo batą? 

— Padėk pakrosny, — atsakė 
jam ūkininkas. 

— O jei jūsų 
sules? 

— Ne, jos tikrai to nepadary- 
siančios, — nuramino jį šeimininkas. 

Visi sugulė. Naktį, kai visi mie- 
gojo, keleivis palindo į pakrosnį, 
paėmė savo batą ir paslėpė. Rytą, 
kai paaiškėjo, kad batas žuvo, ke- 
leivis prašė šeimininką už prarastą- 
jį batą didelės vištos. Ūlkininkas, 
nenorėdamas pyktis, davė jam viš- 
tą ir dar išlydėjo pro duris. 

Keleivis, pasikišęs vištą po pa- 
žastimi, ėjo per visą dieną, kol 
pasiekė kitą kaimą. Čia jis vėl pa- 
siprašė nakvoti pas ūkininką. Kai 
šis jį jau priėmė, jis paklausė, kur 
galėsiąs patupdyti vištą. 

— Uždarysime tamstos 
kartu su avimis. 


vištos man jj 


vištą 


I. 


— O jei jūsų avys suės mano 
vištą? — paabejojo keleivis. 

— Ne, mūsų avys tikrai to ne- 
padarysiančios? — atsakė jam šei- 
mininkas. 

Vištą įleido avidėn, o patys va- 
karą sugulė pirkioje. Naktį, kada 
visi giliai sumigo, keleivis pasiė- 
mė iš avidės savo vištą ir paslėpė. 
Rytą, susiruošęs eiti toliau, kelei- 
vis paprašė atiduoti jam jo vištą. 
Šeimininkas labai nustebo, kai 
garde vištos neberado. 

— Mano višta, — sako kelei- 
vis, — buvo verta gero avino. Jei 
ją avys suėdė, tai jūs man dabar 
atiduokite gerą aviną. 

Ir šis ūkininkas nenorėjo pyk- 
tis ir davė keleiviui didžiausį aviną. 

Keleivis vėl leidosi toliau. Va- 
kare jis užsuko pas trečią ūki- 
ninką. 

— Kur pastatysime aviną? — 
paklausė keleivis šeimininko. 

— Veskime į tvartą pas kar- 


ves, — atsakė jam šis. 

— O jei karvės mano aviną 
suės? — nedrąsiai paklausė ke- 
leivis. 

— O ne, mūsų karvės mėsos 
neėda, — nusijuokė šeimininkas, 
ir nuvedė aviną į tvartą pas kar- 
ves.. Tvarte jis pririšo aviną nuo- 
šaliame kampelyje. 

Vidunaktį keleivis nuėjo į 
tvartą, išsivedė aviną ir paslėpė 
girioje. Rytą, žinoma, avino tvarte 
neberado. Keleivis pareikalavo už 
aviną karvės. Ir šis ūkininkas bu- 
vo taikus žmogus, nepanorėjo pyk- 
tis su keleiviu, ir davė išsivesti 
geriausią karve. 

Ketvirtą vakarą keleivis su kar- 
ve sustojo pas turtingą ūkininką. 

kininkas svečią gražiai priėmė, 
o karvę nuvedė pas arklius. 

— Na, ar jūsų arkliai nesuės 
mano karvės? — paklausė keleivis. 

— Nebijok, — atsakė jam ūki- 
Ninkas, — mano arkliai karvių 
neėda, 

Tačiau ir šiąnakt keleivis pa- 
slėpė savo karvę. Rytą jis parei- 
kalavo už ją gražaus arklio. Ūki- 
ninkas davė jam arklį, nes manė, 
kad arkliai, iš tikrųjų, nudobė ke- 
leivio karvę. 


Keleivis, turėdamas arklį, ne- 
benorėjo pėsčias vaikščioti. Nuvy- 
ko jis į miestą, nusipirko rogutes 
ir pakinklus, pasikinkė arklį ir jau 
toliau važiuotas važiuoja. 

Pasitiko jis lapę. 

— Priimk mane į rogutes, — 
pasiprašė laputė. 

Keleivis priėmė. Važiuoja toliau 
ir pasitinka vilką. 

— Priimk ir mane į rogutes,— 
pasiprašė vilkas. S 

Keleivis ir jį priėmė. Po kiek 
laiko pasitiko lokį. 

— Priimk ir mane į rogutes,— 
pasiprašė ir lokys. 

Keleivis, kad ir nenoromis, priė- 
mė ir lokį. Pavažiavus geroką ke- 
lio gabalą, ėmė ir sulūžo rogių 
iena. Lokys tuojau atnešė iš krū- 
mų vieną kartį, bet ji buvo visai 
netinkama. Tuomet išlipo žmogus 
iš rogių ir pats nuėjo paieškoti 
geros ienos. Kai tik jis dingo krū- 
muose, lokys, vilkas ir lapė šoko 
iš rogių, papiovė arklį, išėdė jam 
vidurius, tuštumą virkščiais pri- 
kimšo, lavoną pastatė ant kojų, 
o patys į mišką išbėgiojo. 

Zmogus, radęs ieną, grįžo pas 
roges ir susitvarkė. Jis net apsi- 
džiaugė, kad dykaduonių nerado. 
Susitvarkęs paragino arklį. Bet 
arklys nejudėjo iš vietos. Tuomet 
jis sudavė arkliui, ir šis krito ant 
žemės. Dabar tik žmogus suprato, 
ką jam buvo padarę jojo naujieji 
draugai. 

Pats rogių tempti jis nepajėgė, 
tad paliko jas miške ir grįžo 
namo toks, koks iš jų buvo iš- 
ėjęs. Atsiuntė Visamylįs. 


Ar atsimeni? 


Ar atsimeni, vaikuti, 
Vasarėlę žalią? 

Pasakyk, kur tie lapeliai? 
Gal žinai jų dalią? 


Argi jie jau nematysią 
Mūs skaisčios saulutės? 
Argi vasaros žiedeliais 
Nesidžiaugs akutės? 


Taip, tie lapai ir žiedėliai 


Praeityje žuvo. 


Nežydės jie niekados mums, — 


Tai lyg sapnas buvo. 


L. Basys 


400) VARPELIS 


Nr. 3(38) 


Taduko riešutai 


(Apsakymėlis) 


l. 


Buvo puiki vasara. 

Saulutė kasdien, nuo ryto iki 
vakaro, bėrė iš aukštybių savo 
auksinius spindulėlius į tamsiai 
žalsvąjį žemės paviršių. 

Ir tik retkarčiais atplaukęs pil 
kas debesėlis palaistydavo žemelę 
UA sidabriniais vandens laše- 
iais. 


Gale Balynų sodžiaus lauko, 
mažiausiam vėjeliui papūtus, šla- 
mėjo, lyg paežerėje nendrynai, 
lazdynų krūmai. Anapus lazdynų 
ošė šimtametės eglės ir pušys, o jų 
pavėsyje čiurleno negilus upelis. 


Aukšti jo krantai buvo tankiai 
apaugę serbentų ir aviečių krū- 
mais. 


Balynų kaimo vaikai beveik 
kasdien nubėgdavo į tą lazdyną. 
Ten jie uogaudavo, žaisdavo ir 
upelyje maudydavosi. Ypač mėgo 
lankytis ten Kurklių Tadukas. Jis, 
kur tik atitrūkdamas, visuomet 
bėgdavo į tą mėgiamąjį lazdyną. 

Bet, kaip nepastebimai greit 
prabėga nerūpestingasis vaikėlių 
amžius, taip greit dingsta ir sau- 
lėtosios vasaros dienos. 

Lygiai taip pat praėjo ir ta 


puošnioji vasarėlė. Su skrendan- 
čiais iš šiaurės į pietus paukštelių 
būriais atėjo nelauktasis ruduo. 
Sutrumpėjo dienelės, pablogėjo 
oras, pabiuro visi keliai. Saulutė, 
rečiau bepasirodydama, jau nebe- 
galėjo išdžiovinti didesnių vandens 
klanelių. Nebeviliojo jau į save 
ir Balynų kaimo vaikučių pageltu- 
sieji lazdynų krūmai, nei nešąs 
vieną po kito nukritus; medžių la- 
peli tyrus upelio vandenėlis. 
Tačiau Kurklių Tadukas vis dar 
nubėgdavo ten. 

Ir štai, vieną saulėtąjį rytą jis 
po pusryčių įsidėjo į kišenių lenk- 
tinj  peiliuką ir tekinas nubėgo 
į lazdyną. Ten jis, slankiodamas 
nuo vieno krūmo prie kito, dairėsi, 
ar pamatys kur kabančio ant pus- 
plikių šakų užsilikusio riešutėlio. 
Pamatęs stropiai prisilenkdavo ša- 
kute ir, nuskynęs jį, perkąsdavo. 
Ir kaip jis labai nusivyldavo, kai 
visi riešutėliai buvo tušti. Matyda- 
mas, kad ne metas jau riešutauti, 
pasuko upelio link. Eidamas eglių 
tankumynu, staiga jis pamatė aukš- 
tai ant eglės šakos mažą voveraitę. 

Nebetverdamas džiaugsmu, jis 
gailėjosi, kad esąs vienui vienas. 
Kaip būtų patenkintas, jei čia pat 
būtų buvę nors keli jojo draugai! 
Juk jis pirmas būtų ją pamatęs 
ir jiems parodęs! O gal keliese 
būtų galėję ją ir susigauti.., 

Voveraitė, užrietusi ant nuga- 
ros uodegytę, tupėjo susigūžusi ir 
smalsiai žiūrėjo į Taduką. 

Jis buvo jau bemėginąs kopti 
į eglę, kaip staiga voveraitė čiaukš- 
telėjo kelis kartus ir, vikriai be- 
šokinėdama nuo vienos eglės ant 
kitos, dingo susipynusių šakų tan- 
kumyne. 

Ogi čia kas?! 

Žiūri nustebęs Tadukas: neaukš- 
tai, tarp dviejų eglės šakų, sulig 
žieminės kepurės didumo, kiokso 
iš žilųjų'saussamanių dailiai susuk- 
ta kuokštelė. 


— Ir kas tai galėtų būti? Ne- 
jau tai voveraitės lizdas? —paabe- 
jojo Tadukas. — O kad taip įli- 
pus į eglę ir pažiūrėjus. 

Ir Tadukas, ilgai nelaukęs, pa- 
sišokėjo ir, vikriai pagriebęs arti- 
miausiąją eglės šaką, prisiartino 
prie tos kuokštelės. 


Patenkintas ir nebetverdamas 
smalsumu, jis kruopščiai apžiūrėjo 
ją ir nedrąsiai pajudino. 

— Kas tai?! 

Dar labiau nustebo Tadukas: 
dailiai susuktas lizdelis buvo pil- 
nas riešutų. Dabar jis pamiršo ir 
vovoraitę ir viską, apie ką anks- 
čiau galvojo, jo visas dėmesys 
buvo nukreiptas į tą nuostabųjį 
lizdelį. 


Nepaprastai džiaugdamasis to- 
kiu netikėtu radiniu, jis nieko ne- 
galvodamas, viena ranka tvirtai 
laikėsi įsikibęs į šaką, Oo antra 
sėmė riešutus ir pylė juos į švarko 
kišenių. 

Išsėmęs visus, atsargiai nusi- 
leido žemyn ir jau norėjo bėgti 
namo, bet atsigrįžęs žvilgterėjo 
dar į išplėštąjį lizdelį ir pamatė 
tą pačią voveraitę. Ji, kaip ir anks- 
čiau, tupėjo 'ant eglės šakutės, 
tik dabar lyg liūdniau žiūrėjo į 
Taduką. 

Tadukui kiek ir pagailo mažo- 
sios voveraitės, tačiau palikti tiek 
daug ir tokių gražių riešutėlių 
buvo dar labiau gaila. Jis įkišo 
ranką į kišenių, kuriame buvo su- 
pilti riešutai, pažarstė juos savo 
plonais plršteliais ir, apsisukęs ant 
vienos kojos, nukūrė namo. Namie 
riešutus supylė į krepšelį ir pa- 
slėpė savo lovelėje po pagalviu. 

Il. 


Artėjo Kalėdos. Prisnigo daug 
sniego ir sustiprėjo šalčiai. Zvirb- 
liai, zylutės ir kiti paukšteliai 
pradėjo artintis prie trobų, tikė- 
damiesi čia rasti vieną kitą grū- 
delį alkiui numarinti bei rasti nuo 
pūgų prieglaudą šiaudinėse stogų 
palėpėse. Pagausėjo ir kiškių pė- 
deliai, vedą į ūkininkų daržus ir 
jaunuosius sodų medelius. 

Tuo tarpu Kurklių Tadukas visai 
nejautė piktosios žiemos šalčių. 
Jam buvo gera ir malonu šiltoje 
trobelėje prie savo tėvelių, laukti 
Kalėdų švenčių. 

Pagaliau, atėjo ir Kučių vaka- 
ras. Tadukas, kartu su visais su- 
valgęs Kūčių vakarienę, išsitraukė 
iš po pagalvio krepšelių su riešu- 
tais ir visiems padalijo jų po sau- 
jelę. Visi gyrė Taduko riešutus ir 
gardžiuodamiesi juos kramtė. Rie- 


šutai buvo kaip vienas: geltoni ir 
pilni. 
Tadukas, nors ir labai buvo 


patenkintas vyresniųjų pagyrimu, 
tačiau, kai prisimindavo voveraite 
ir josios lizdelj, už lango viešpa- 
taujančius šalčius, jo! širdelė 
kažkodėl nerimo. 

Su tuo nerimu jis ir atsigulė. 
Atsigulęs ilgai dar vartėsi lovelėje 
ir vis galvojo apie mažąją vove- 
raitę; pagaliau, užmigo, pradėjo 
sapnuoti. 

Kūčių vakarą jų namą užpuolė 
kažkokie plėšikai ir viską pagrobė. 
Paskui sugriovė jų trobą, o jį patį 
tvirtai surišo ir, nunešę į eglyną, 
numetė po ta pačia egle, kur jis=i 
buvo radęs pilną riešutų lizdelį. 
Eglių šakos karojo apšalę ir sniegu 
apipustytos. Buvo labai šalta. Jis 
verkė ir šaukė, bet nebuvo kas jj 
gelbėtų. Visur buvo tyku ir siau- 
binga. 

Staiga jis pamatė mažą vove- 
raitę. Ji tupėjo susirietusi prie iš- 

draskyto ir sniegu apkloto savo 
lizdelio ir kojytėmis šluostėsi rie- 
dančias per snukutį ašarėles. 


Tadukas ją pažino. Tai buvo ta 
pati voveraitė, kurią jis rudenį 
matė vikriai šokinėjančią eglių ša- 
komis. 

Jis dar labiau ėmė verkti ir iš 
baimės drebėti. Galop sušuko ne 
savo balsu ir nubudo. 


Pašoko lovelėje, pradėjo žval- 
gytis, nesusivokdamas, kur esąs. 
Netrukus grįžo jam sąmonė. Jis 
žvilgterėjo pro Įangą. Ore siautė 
pūga, girdėjosi vėjo švilpimas. Ta- 
dukas vėl prisiminė tą mažają vo- 
veraitę ir josios lizdelį. Prisiminęs 
suprato, jog labai nusikalto, paim- 
damas iš niekuo nekaltos ir tokios 
gražutės ir gerutės voveraitės rie- 
šutus, kuriuos ji, rinkdama po vie- 
ną, buvo susikrovusi žiemai. 

Ir dabar jis tartum matė ją, 
suliesėjusią, bado ir šalčio iškan- 
kintą ir bekovojančią su mirtimi. 
Ir viso to kaltininkas jisl... 


Taduko širdelę suspaudė bega- 
linis skausmas ir gailėsys. 

Jis gailėjosi blogai padaręs, 
kaip niekad nieko dar nebuvo gai- 
lėjęsis. Jis verkė kukčiodamas, o 
jo skruosteliais riedėjo stambios 
ašaros. 

Anksti rytą, niekam nieko ne- 
sakęs, pasiėmė Tadukas likusius 
riešutus ir nunešė juos į tą egly- 
ną, iš kur prieš kelis mėnesius 
buvo juos pasiėmęs. Nunešė ir pa- 
dėjo tarp šakų tos eglės, kurioje 
dar vis tebekioksojo apardytas ir 
sniegu apipustytas samanų lizdelis. 

Ar voveraitė juos rado? 


Tautgirdas. 

Žiemos paukšteliai 


Ant kiemelio balta, balta, 


Ant ledelio šalta, šalta. 


Starkai, starkai, kur gi tu? 
— Aš prie Nylo kalenu. 
Gervės, gervės, kur gi jūs? 
— Pas Ispanijos žvejus. 
Čia ant mūsų lauko pliko 
Tik žvirbliukai pasiliko. 
Tik kurapkų čia šeimynos 
Žiemą vos-ne-vos maitinas. 
Kad nereiktų bado kęst, 
Duos vaikučiai jiems palest, 
Į krūvelę suvadins 
Trupinėliais pamaitins. 
— Čir-čir-čir... linksmi žvirbliukai 
Sakys „ačiū“ Algirdukui, 
„Ačiū, ačiū ir Kazytei, 
Tikrai žvirblių seserytei“. 


Vytė Nemunėlis. 

Slidininko džiaugsmas 


Mano slidės — ką sakyti! — 

Jų ir vėjas nepavytų!.. 

Nėr man kalno, nėr man pusnių, 
Šiaurės vėjų supustytų! 

Slidės lekia. Ūžia vėjas, 

Vai tai lido, vai tai lido! 

Lekia medžiai, lekia krūmai, — 
Tokios greitos mano slidės!:. 


J. Šiožinys. 


NAMIN. 
Atodrėkis 


Sniegu vertė kaip kartimi. Žie- 
mos gilumas neišmatuojamas. Iš- 
bristi stačiai negalima. Nei laukuos 
nei miškuos. Tiktai kiškeliai ilga- 
ausiai dūrino nuo vienos sodybos 
prie kitos ir graužė jaunutes ne- 
apraišiotas obelaites. Dienos buvo 
trumpos. Vakarais terkšėjo plyš- 
damos tvoros. Šaltis jas skaldė, 
sakytum žilabarzdis senis, skied- 
ryne bestovėdamas prie kaladės, 
malkų pagalius. 

Mes, prisigūžę prie langų, šiau- 
dus į užšalusius stiklus įibedę, pū- 
tėme net stenėdėdami. Norėjome 
pamatyti baltąjį pasaulį. Taip jisai 
mus traukė, nors buvo baisus ir 
šaltas. Langų stikluose darėsi di- 
desni ir mažesni ratai. Po nakties 
vėl atsirasdavo, Nes lauke vis buvo 
ir šalta ir balta. ; 

Vieną rytą pasveikino mus tirš- 
tas sniegas. Snaigės, kaip baltos 
gulbės, leidosi ir leidosi.“ Net kai- 
myno vyšnių negalėjome „įžiūrėti. 
Visur buvo sniegas ir sniegas. Tą 
dieną namiškiai ateidavo namuosna 
apkrauti didžiausiais sniego kū- 
giais. Mes graibėme nuo kepurių 
minkštas gniūžtes ir šildėme. 


— Mama, o kodėl sniegas ne- 
saldus, kaip cukrus?—klausė Jur- 
gelis. 

— Todėl, vaikeli, kad jo Die- 
vulis nepasaldė, — atsakė motina. 
- — O kodėl jo Dievulis nepa- 
saldė? 

— Todėl, kad nebenorėjo, tur 
būt. 

— Tai aš norėčiau, kad visas 
sniegas dabar cukrum pavirstų. 

— Ką tu juo bedarytum. 

— Tai čiulpčiau, čiulpčiau... 

Namuose pas mus cukrus buvo 
didelė retenybė. Atsirasdavo tik 
metinėse šventėse, ar ypatingam 
svečiui atsilankius. Todėl mes vi- 
siškai nė nesistebėjome, kad Jur- 
gelis panašiai svajojo. 

— Man, mamyte, norisi, kad 
sniegas būtų pūku pavirtęs,- mei- 
lindamosi tauškėjo Onytė, — tai 
minkštuose patalėliuose aš pati 
gulėčiau, savo lėliukes migdyčiau. 

— O manęs tai jau nepagul- 
dytumei? —paklausė motina. 

— Pirmų pirmiausiai, minkštų 
minkščiausiai. 

— Bet aš suterščiau tą tavo 
baltą patalėlį, —juokėsi motina. 

— Aš tada valyčiau plaučiau. 
Būčiau tikroji šeimininkė. Margom 
juostom lovelę dabinčiau. 

Tuo sykiu lauke vėjas ūžė, 
kaukė. Net trobos sienos braškėjo. 

Mes matėme, kad jau visiškai 
atlyžo šaltis. Todėl nutvėrę klum- 
pes nešdinomės į priemene, į lau- 
ką. Akys raibo nuo baltumos, il- 
gesnį laiką troboj išlindėjusios, 
stipresnės šviesos  nemačiusios. 
Pagaliau, įprato. Graibėme sniegą, 
spaudėme saujose ir mėtėme vieni 
į kitus. Prie mūsų prisidėjo dar 
kaimynų vaikai. Na, ir pradėjome 
tikrąjį karą. Trinkome vieni kitus, 
kur tik pakliuvo. Kaimyno Daniu- 
kui užlipdėme sniegu burną, nosį, 
akis ir ausis ir palikome gulintį 
vėpūtinyje iki juostos įgrūstą. Vėl 
kito tik kojos iš sniego vyburiavo. 
Riksmas, šauksmas neapsakytas. 
O rankos diegia, gelia, nors imk 


Nr 3(38) 


ir verk. Bet kas jų žiūri.  Kiekvie- 
nas stengiasi šauniau sniegu mė- 
tyti, būti taiklesnis. Jurgelis įpy- 
kęs man net už marškinių pilna 
prikimšo. Šlapia ir šalta, nors rėk, 
galvą susiėmęs. Neklausome net 
namiškių  šaukiančių prieblandoj. 
Tik skubame užsikvėpavę ir gana. 
Padarėme daržuose ir kluonienose 
didžiausius takus. Lyg ten devyni 
vilkai vieną gaidį būtų piovę. Kai 
kur trobose jau žiburiai sužibo. 
Tiktai tada palikome išžargytas 
tvoras, ištryptą sniegą ir lindome 
prie krosnių. Vyresnieji draudė, 
sakydami, kad rankas užgelsime, 
bet mes neklausėme. O kai pra- 
dėjo gelti, čiulpėme pirštus, try- 
nėme į galvas, juokėmės ir ver- 
kėme. Taip sutikome pirmąjį šios 
žiemos atodrėkį, kurį, tur būt, ilgai 
atsiminsime. 
r. 


OTOLO 


Pasikinkę juodbėrėli 


Pasikinkę juodbėrėlį, 

Savo mylimą žirgėlį, 

Vai tai lekiam, tai važiuojam 
Ilgą, ilgą žiemos kelią... 


Plačios lankos, lygus laukas, 
Kaip smagu, smagu važiuoti, — 
Lėk, žirgeli juodbėrėli, 

Mes jau pradedam dainuoti. 


Lėk, žirgeli greitakoji, 

Opa, opa, lylia, lylia, 

Nešk, kur mūsų mintys skrenda, 
Šimtą mylių, šimtą mylių. 


Mes aplenksim greitą vėją, 
Šilkasparnį debesėlį, — 

Tik greit bėki, tik greit lėki, 
Wylimasis juodbėrėli!.. 


V. Tamulaitis. 

NUBAUSTAS SMALSUMAS 


Į namus dėdulė Ksavas Rogėse be to gulėjo 

Iš prekyvietės važiavo. Statinaitė. Ji Motiejui 
Bėgo jo arkliuks risčia, (Mat, smalsuolis buvo jis), 
O jis snaudė rogėse. Tuojau krito į akis. 


— Kas čia viduje būt gali? — Iš statinės, lyg iš puodo, 
S Užtelia kažkas toks juodo. 
Mąsto smalsusai bernelis Ant Motiejaus kelnių (būta 
ir, nedelsdamas ilgai, Tatai ratams tept deguto). 
Br O daluže nelemta, 
Kamštį trūktelia stipriai. Ką nūn pasakys mama! 

2) BIRUTE 


Bet atsitiko dar didesnė nelai- 

mė. Iš tankumyno iššoko milži- 
miško didumo lokys ir puolė. kar- 
vedį. Karvedys atvėrė saidoką gin- 
tis nuo netikėto pavojaus, bet buvo 
nebereikalinga: nepažįstamas me- 
džiotojas akimirkoj paleido vilyčią 
ir lokys krito negyvas, perblokš- 
damas karvedžio žirgą ant že- 
mės. 
3 Kaip toliau buvo, vadas nebe- 
atsminė, bet kai akis pravėrė, pa- 
sijuto begulįs šalia pusgyvio žirgo. 
Netoli žirgo gulėjo kraujuose pa» 
plūdę stumbras ir didžiulis lokys 
su vilyčiomis širdyje. Aplink sto- 
vėjo nustebę nepaprastu vado lai- 
mikiu ponai, tarnai ir pats kuni- 
gaikštis, kuris pasveikino savo kar- 
vedį nepaprasta laime. Bet vadas 
nieko nesakė, buvo silpnas, liūd- 
nas. Paprašė tik, kad leistų jam 
kuo greičiausiai grįžti namo. 

Visi grįžo namo dideliu laimi- 
„ kju vežini. Ponai ir tarnai gyrė 
sugrižę vado narsumą, jo garbę 
į padanges kėlė, bet pats vadas 
tylėjo ir manė apie nepažįstamą 
medžiotoją, kuris, rodėsi, kaip naujų 
nelaimių šmėkla, atsistojo jo akyse. 
Sėdėdavo per dienas nusiminęs, 
arba nervingai vaikščiodavo, ne- 
rasdamas ramios sau vietos. 

Pagaliau, kiek nurimo, kai di- 
dysis kunigaikštis Kęstutis pranešė 
jam apie žygį į kryžiuočius. 

Su didžiausiu atsidavimu ren- 
gėsi jis kovon — įsakė parengti 
geriausius ginklus ir šarvus ir su- 
vesti puikiausius karvedžius. 

Zygis į Prūsus laimingai buvo 
baigtas, Tankiomis giriomis, kar- 
žygių būriais apsuptas, vyriausio 
karvedžio lydimas, ant širmo žirgo 
po lokio kalpoku, grįžo Kęstutis 
iš laimingo žygio didžiu grobiu 
vežinas. Jau buvo pietų laikas, kai 


"tas pats 


išlindę iš tamsių girių, įjojo į pla- 
tųjį pajurį. Pajūriu bėjodami sutiko 
neregėtos grožybės mergelę, kuri 


lauknešėliu nešina bėgo į jūrą, 
broliams žvejams pietus neš- 
dama, 


Visi stebėjosi nepaprasta gro- 
žybe, bet labiausiai buvo sužavė- 
kunigaikštis, kuris tuoj 
liepė sustabdyti kariuomenės pul- 
kus, o pats, prijojęs prie merge- 
lės, tarė: 

— Aš, kunigaikštis Kestutis, 
šios šalies valdovas ir viešpats, 
prašau tavęs, mergele, pažadėk 
man savo baltą ranką. 

Visi nurimo, nes suprato svarbų 
įvykį esant. 

Pamačius prieš save galingąjį 
šalies valdovą ir girdėdama jo žo- 
džius, mergelė paraudo ir, puolus 
ant kelių, atsakė: 

— Šviesiausias valdove, dova- 
nok man, negaliu tavo prašymo 
išpildyti, nes esu prisiekusi prieš 
Perkūną būti šventos jo ugnies 
sargė—vaidelutė. 


Kadangi smarkusis Kęstutis ne- 
mėgdavo pasipriešinimų, tai mer- 
gelės prašymo neišklausė, bet 
kaipo valdovas įsakė jai klausyti, 
priimdamas ant savęs Perkūno 
rūstybės kerštą. 

Visi buvo nustebinti šiuo ne- 
paprastu įvykiu, tik karvedys buvo 
abejingas. Tačiau netrukus jo vei- 
das atsimainė, nes ant mergelės 
kaklo pastebėjo savo žmonai do- 
vanotą dėželę. Apie tai jis tuoj 
pranešė kunigaikščiui. Kunigaikštis 
nuliūdo, bet po valandėlės tarė 
mergelei: 

— Mano mergele, dovanosiu 
tau, visai nebausiu tavęs, tik pa- 
sakyk tiesą, kaip tu esi gavusi 
mano karvedžio žmonos aukso 

dėželę, kurią tu nešioji ant savo 


kaklo? 


Nors labai buvo nemalonu, bet, 
kunigaikščiui įsakius, mergelė 
viską papasakojo, kad ji yra žvejo 
duktė, kad ji turi dar du brolius, 
kad žvejys juos iš jūros ištraukęs, 
kad apie aukso dėželę ji nieko 
nežinanti, nes žvejys ją su dėžele 
iš jūros pagavęs. 

Visi klausėsi susikaupę, bet la- 
biausiai susikaupęs klausėsi mer- 
gelės pasakojimų senis karvedys. 
lr juo ilgiau į ją žiūrėjo, juo aiš- 
kiau akysna jam stojo visas žmo- 
nos paslapčių baisumas ir susyk 
neapsakomai didelis džiaugsmas 
dėl savo sūnelių ir dukrelės atra- 
dimo. 

— Šviesiausias kunigaikšti, — 
tarė karvedys,— prieš savo su tąja 
mergele sutuoktuves, prašau tave 
į savo dvarą, į mano džiaugsmo 
iškilmes! 

Grįžęs namo karvedys tuoj liepė 
paleisti iš kalėjimo savo žmoną, 
užprašyti žvejį ir žvejo „sūnus“ ir 
iškėlė didelę puotą, o piktosioms 
seserims įsakė sukrauti laužą ir 
jas sudeginti. 

Ilgai puotavo ir 
vedys, savo sūnelius, dukrėlę ir 
žmonelę bučiavo, bet labiausiai 
džiaugėsi kunigaikštis Kęstutis, ku- 
ris netrukus iškėlė karališkas ves- 
tuves, susituokdamas su savo my- 
limiausio karvedžio dukrele Bi- 
rute. 


džiaugėsi kar- 


Kurmelis. 

Šalčio 


—HA-ta-ta, va-ja kad skrenda— 
Pažiūrėki, mama! 

Baltos, lengvos plaštakėlės 
Supa mūsų žemę... 


Pasakyk, mamyte miela, 
Iš kur tos plaštakės — 
Pilnas sodas jų sparnelių, 
Baltas visas takas... 


—Motiejuk, tai Šalčio dukros — 
Lengvos sniegulėlės. 

Jos sapnu apdengia žeme: 
Pievas, pušynėlį... 


dukros 


— Pasakyk man, motušėle, 
Šaltis kur gyvena, 

Ar ir ten upeliai sraunūs 
Vasarą čiurliena? 


Ar ir ten pievelės dengias 
Kilimu žaliuoju, 

Ar rytais ten piemenėlis 
Daineles dainuoja? 


— Ne, mažyti, ten nežydi 
Pievos nei darželiai — 
Ten ledinės pilys stiebias, 
Ledo galvas kelia... 


—HA-ta-ta, va-ja kad skrenda— 
Aš žinau jau, mama! 
Tai mažytės Šalčio dukros 


Lanko mūsų žemę... 


E. Matuzevičius 

ŽINELĖS 


Maškėnai. Kaltanėnų valsč. Su 
pamėgimu skaito „Varpeli“. Mes, 
Maškėnų vaikai, prieš porą metų 
turėjome lietuvį nuo tėvų moky- 
toją, kuris vaikščiojo po pirkias ir 
mokino mus lietuviškai. Dabar gi tu- 
rime eiti į valdišką mokyklą, kurį 
yra už 2 km Garbūnuose II-se. Ten 
tik viena pamoka savaitėje būna 
lietuviška, 

Mūsų tėvai prenumeruoja nema- 
ža lietuviškų laikraščių, o mes turime 
„Varpelį“. Su nekantrumu „Varpelio“ 
laukiame ir noriai jį skaitome. Džiau- 
giamės jo žinelėmis, gražiais eilė- 
raščiais ir pasakomis. 

V. Petkūnas 

Saulėniškė, Švenčionių valsč. 
Eglutė. Sausio 15 d. mokyt. L. Sta- 
siūno pastangomis čia buvo su- 
rengta vaikų eglutė. Suėjo tėvai ir 
jaunimas. Jie negalėjo ir atsidžiaugti, 
kad maži vaikai gražiai moka pasi- 
rodyti. Vaikai padeklamavo eilučių, 
pagiedojo kalėdinių giesmių ir porą 
liaudies dainelių. Po to buvo žai- 
dimai. Už gražų pasirodymą vaikai 
gavo dovanų. Svečias. 

STABTELK, PAGALVOK! 


Ar negalima peršokti per 
siaudą? 


Jonas ir Petras susiginčijo: Jo- 
nas tvirtino, kad jo draugas Petras, 
su kuriuo jis ginčijasi, negalės per- 
šokti per šiaudą; Petras, kuris mo- 
kėjo gerai šokinėti, spyrėsi, kad 
jis ne tik per šiaudą, bet įsibėgė- 
jęs ir per suolą peršoksiąs. 

Jiedu pasišaukė kitus draugus 
ir prie jų kirto lažybų. 

Kuris dabar iaimėjo? — praneš- 
kite ir mums. 


Wydawca-Leidėias L. Cicėnas 


mus iki sausio 29 d, 


Br SB) 


Šiuose 9 langeliuose 

surašyk šiuos skaičius: 

LL 2, 3, 4,5,6,7, 8, 9ir 10, 

BB kad juos sudėjus .iš vir- 

šaus apačion, iš kairės dešinėn ir 
Įstrižai gautum 18. 

Kas atsiųs mums gerus atsaky- 

tų pavardes 

paskelbsime 6 „Varpelio“ numeryje. 

Vaikų šypsenos 


Jau skaito 


Mažas bernelis laiko laikraščio 
skiautelę ir žiūri į ją. Žmogus, pra- 
eidamas pro šalį, klausia: 

— Na, mažyti, ar jau sugebi 
paskaityti? 

Bernelis atsako: 

— Tyliai tai moku, bet balsiai 
dar negaliu skaityti, 


Seni plaukai 


Onytė apžiūrinėja bobutės žilus 
plaukus. 

.— Stebiesi, vaikeli, mano žilais 
plaukais? Nenuostabu, juk jau esu 
sena ir mano gyvenimas nebeilgas. 

— Ne, bobutėl, tai tik tavo plau- 
kai taip seni. 

LAIŠKŲ DĖŽUTĖ 


Z. M. Pasirinkome tik vieną, kiti 
mums Kuna Ačiū už atminimą. 
ir K. P. Pasakas gavome, ačiū 
a ir, jej tiks, įdėsime. 
Vyt. K. Gavome, Mintis graži, bet 
dama dar menkas. Padirbėk, gali 
susilaukti gerų vaisių. 


Margakaklė. Dar netinka. Reikia 
daugiau pasimokyti. 
Dagilis. Nr. I ir gavome, 


„Kalėdų...“ 
ačiū. i 


Redaktor-Redaktorius V. Budrevičius: 


Drukarnia-Spaustuvė „RUCH“ Wilno 


